## 21. január 2023

## Sv. Agnesy, panny a mučenice
spomienka

Invitatórium

Pane, otvor moje pery.

A moje ústa budú ohlasovať tvoju slávu.

Ant. Počujme Pánov hlas, aby sme vošli do jeho pokoja.

Žalm 95
Pozvanie na oslavu Boha
Deň čo deň sa vzájomne povzbudzujte, kým trvá to „dnes“. (Hebr 3, 13)

Poďte, plesajme v Pánovi, *

oslavujme Boha, našu spásu.

Predstúpme s chválospevmi pred jeho tvár *

a oslavujme ho žalmami.

Ant. Počujme Pánov hlas, aby sme vošli do jeho pokoja.

Lebo Pán je veľký Boh *

a nad všetkými bohmi veľký kráľ.

V jeho moci sú zemské hlbiny *

a jemu patria aj nebotyčné štíty.

Jeho je more, veď on ho stvoril, *

i pevnina, ktorú stvárnili jeho ruky.

Ant. Počujme Pánov hlas, aby sme vošli do jeho pokoja.

Poďte, klaňajme sa a na zem padnime, *

kľaknime na kolená pred Pánom, ktorý nás stvoril.

Lebo on je náš Boh a my sme ľud jeho pastviny *

a ovce, ktoré vedie svojou rukou.

Ant. Počujme Pánov hlas, aby sme vošli do jeho pokoja.

Čujte dnes jeho hlas: *

„Nezatvrdzujte svoje srdcia

ako v Meríbe, ako v dňoch Massy na púšti, †

kde ma pokúšali vaši otcovia; *

skúšali ma, hoci moje skutky videli.

Ant. Počujme Pánov hlas, aby sme vošli do jeho pokoja.

Štyridsať rokov sa mi priečilo toto pokolenie *

i povedal som: Je to ľud s blúdiacim srdcom;

tí veru moje cesty neznajú. †

Preto som v svojom hneve prisahal: *

Nevojdú do môjho pokoja.“

Ant. Počujme Pánov hlas, aby sme vošli do jeho pokoja.

Nasleduje Sláva Otcu a opakuje sa antifóna.

Alebo:

Ant. Počujme Pánov hlas, aby sme vošli do jeho pokoja.

Žalm 100
Radosť návštevníka chrámu
Vykúpeným Pán prikazuje spievať hymnus víťazstva. (Sv. Atanáz)

Jasaj na chválu Pánovi, celá zem, *

s radosťou slúžte Pánovi.

S plesaním vstupujte *

pred jeho tvár.

Ant. Počujme Pánov hlas, aby sme vošli do jeho pokoja.

Vedzte, že náš Pán je Boh; †

on je náš stvoriteľ a jemu patríme, *

sme jeho ľud a ovce z jeho stáda.

Ant. Počujme Pánov hlas, aby sme vošli do jeho pokoja.

Vstupujte do jeho brán s piesňou chvály †

a do jeho nádvorí s piesňami oslavnými; *

chváľte ho a velebte jeho meno.

Lebo Pán je dobrý; †

jeho milosrdenstvo trvá naveky *

a jeho vernosť z pokolenia na pokolenie.

Ant. Počujme Pánov hlas, aby sme vošli do jeho pokoja.

Nasleduje Sláva Otcu a opakuje sa antifóna.

Alebo:

Ant. Počujme Pánov hlas, aby sme vošli do jeho pokoja.

Žalm 67
Zvelebujte Pána, všetky národy
Nech je vám známe, že sa táto Božia spása posiela pohanom. (Sk 28, 28)

Bože, buď nám milostivý a žehnaj nás; *

a tvoja tvár nech žiari nad nami,

aby sa tvoja cesta stala známou na zemi *

a tvoja spása medzi všetkými národmi.

Ant. Počujme Pánov hlas, aby sme vošli do jeho pokoja.

Bože, nech ťa velebia národy, *

nech ťa velebia všetky národy.

Nech sa tešia a jasajú národy, †

že spravodlivo súdiš ľudí *

a spravuješ národy na zemi.

Ant. Počujme Pánov hlas, aby sme vošli do jeho pokoja.

Bože, nech ťa velebia národy, *

nech ťa velebia všetky národy.

Zem vydala svoj plod; *

nech nás požehná Boh, náš Boh;

nech nás Boh požehná *

a nech si ho ctia všetky končiny zeme.

Ant. Počujme Pánov hlas, aby sme vošli do jeho pokoja.

Nasleduje Sláva Otcu a opakuje sa antifóna.

Alebo:

Ant. Počujme Pánov hlas, aby sme vošli do jeho pokoja.

Žalm 24
Pán prichádza do chrámu
Kristovi sa otvorili nebeské brány a bol vzatý do neba. (Sv. Irenej)

Pánova je zem i všetko, čo ju napĺňa, *

okruh zeme aj tí, čo bývajú na ňom.

Veď on sám položil jeho základy na moriach *

a upevnil ho na vodách.

Ant. Počujme Pánov hlas, aby sme vošli do jeho pokoja.

Kto smie vystúpiť na vrch Pánov, *

kto smie stáť na jeho mieste posvätnom?

Ten, čo má ruky nevinné a srdce čisté, †

čo nedvíha svoju dušu k márnosti *

a neprisahá falošne.

Taký dostane požehnanie od Pána *

a odmenu od Boha, svojho spasiteľa.

To je pokolenie tých, čo ho hľadajú, *

čo hľadajú tvár Boha Jakubovho.

Ant. Počujme Pánov hlas, aby sme vošli do jeho pokoja.

Zdvihnite, brány, svoje hlavice †

a vyvýšte sa, brány prastaré, *

lebo má vstúpiť kráľ slávy.

Kto je ten kráľ slávy? *

Pán silný a mocný, Pán mocný v boji.

Ant. Počujme Pánov hlas, aby sme vošli do jeho pokoja.

Zdvihnite, brány, svoje hlavice, †

a vyvýšte sa, brány prastaré, *

lebo má vstúpiť kráľ slávy.

Kto je ten kráľ slávy? *

Pán zástupov, to je ten kráľ slávy.

Ant. Počujme Pánov hlas, aby sme vošli do jeho pokoja.

Nasleduje Sláva Otcu a opakuje sa antifóna.

Text © KBS. Texty sú publikované s vedomím KBS ako pracovná verzia.

© 1999-2023 J. Vidéky